जीवन जितना बारीकियों से बनता है, उतना ही विस्तारों से भी। आकांक्षा की पूर्ति तुरंत दूसरी आकांक्षा के जन्म का क्षण होता है दुनिया का कोई समंदर किनारे पर अपना घर नहीं बना पाया। सपने आंखों में रहते हैं। आंसू भी वहीं रहते हैं। और समंदर के पेट में भी दोनों साथ-साथ ही रहते हैं। पीड़ा न हो, तो आंसू न होगा। पीड़ा न हो, तो कोई बड़ा स्वप्न भी नहीं होगा। लौटना, तो समंदर का ही गुण है। आंसू के नुक्तों को पकड़कर गाल से नीचे कूद जाया जाए, तो समझ आएगा, समंदर और कुछ नहीं होता, सिवाय एक संचित रुदन के। ***** बेहद सूक्ष्म निरीक्षण है गीत जी. सम्पूर्ण समुन्दर में समा जाने जैसा. आंसू , जीवन, सपने, पीड़ा, घर, सबके साथ जोड़ लिया समुन्दर को. बहुत खूब . यूनानी लोक कथा का उदाहरण बहुत सटीक लग रहा है यहाँ. शुभकामनाएं.